Document ID: 32005L0037

KOMISJONI DIREKTIIV 2005/37/EÜ,
3. juuni 2005,
millega muudetakse nõukogu direktiive 86/362/EMÜ ja 90/642/EMÜ teraviljas ja teatavates taimsetes saadustes, kaasa arvatud puu- ja köögiviljas, sisalduvate ja nende pinnal esinevate pestitsiidide jääkide piirnormide osas
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 24. juuli 1986. aasta direktiivi 86/362/EMÜ teraviljas sisalduvate ja selle pinnal esinevate pestitsiidide jääkide lubatud piirnormide kehtestamise kohta, (1) eriti selle artiklit 10,
võttes arvesse nõukogu 27. novembri 1990. aasta direktiivi 90/642/EMÜ teatavates taimset päritolu saadustes, kaasa arvatud puu- ja köögiviljas, sisalduvate ja nende pinnal esinevate pestitsiidide jääkide piirnormide kehtestamise kohta, (2) eriti selle artiklit 7,
võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (3) eriti selle artikli 4 lõiget 1, punktile f,
ning arvestades järgmist:
(1)
Järgmised olemasolevad toimeained on kantud direktiivi 91/414/EMÜ I lisasse: maleiinhappehüdrasiid komisjoni direktiiviga 2003/31/EÜ, (4) propüsamiid komisjoni direktiiviga 2003/39/EÜ (5) ning mekoprop ja mekoprop-P komisjoni direktiiviga 2003/70/EÜ. (6)
(2)
Uued olemasolevad toimeained isoksaflutool, trifloksüstrobiin, karfentrasoon-etüül ja fenamidoon kanti komisjoni direktiiviga 2003/68/EÜ (7) direktiivi 91/414/EMÜ I lisasse.
(3)
Asjaomased toimeained on direktiivi 91/414/EMÜ I lisasse kantud kavandatud kasutusviisi kohta esitatud teabe hindamise alusel. Teatavad liikmesriigid on esitanud asjaomase teabe vastavalt direktiivi 91/414/EMÜ artikli 4 lõike 1 punktile f. Olemasolev teave on läbi vaadatud ja see on piisav teatavate jääkide piirnormide kindlaksmääramiseks.
(4)
Kui ei ole kehtestatud ühenduse piirnormi või ajutist jääkide piirnormi, peavad liikmesriigid enne kõnealuseid toimeaineid sisaldavate taimekaitsevahendite kasutamise lubamist kehtestama ajutised siseriiklikud piirnormid vastavalt direktiivi 91/414/EMÜ artikli 4 lõike 1 punktile f.
(5)
Samasuguses korras määratakse kindlaks ja hinnatakse ühenduses jääkide suhtes kehtestatud piirnorme ja Codex Alimentarius’es soovitatud piirnorme. Codex Alimentarius’es on kehtestatud maleiinhappehüdrasiidile piiratud arv jääkide piirnorme. Direktiivis 90/642/EMÜ on juba kehtestatud ühenduse jääkide piirnormid maleiinhappehüdrasiidile (nõukogu direktiiv 1993/58/EMÜ (8)) ning direktiivides 86/362/EMÜ ja 90/642/EMÜ propüsamiidile (nõukogu direktiivid 1996/32/EÜ (9) ja 96/33/EÜ (10)). Neid võetakse arvesse käesoleva direktiiviga kohandatud asjaomaste jääkide piirnormide kehtestamisel. Codex Alimentarius’es kehtestatud jääkide piirnorme, mis soovitatakse lähitulevikus tühistada, ei võetud arvesse. Codex Alimentarius’el põhinevaid jääkide piirnorme hinnati tarbijatele tekkivate ohtude seisukohast. Komisjon ei tuvastanud kättesaadavatel uurimustel põhinevate toksikoloogiliste lõpp-punktide alusel mingisugust ohtu.
(6)
Asjaomaste toimeainete lisamisega direktiivi 91/414/EMÜ I lisasse vormistati nende toimeainete tehnilised ja teaduslikud hinnangud komisjoni aruannetena. Kõnealuste toimeainete hindamisaruanded vormistati komisjoni direktiivi põhjendustes 1 ja 2 nimetatud kuupäevadel. Kõnealustes aruannetes määrati kindlaks nimetatud toimeainete aktsepteeritav päevadoos (ADI) ja vajaduse korral akuutne standarddoos. Tarbijate kokkupuudet asjaomase toimeainega töödeldud toiduainetega on mõõdetud ja hinnatud vastavalt ühenduse menetlustele. Samuti on arvesse võetud Maailma Tervishoiuorganisatsiooni juhiseid (11) ja taimede teaduskomitee arvamust (12) kasutatava metoodika kohta. Järelduste kohaselt ei põhjusta kavandatud jääkide piirnormid kõnealuste aktsepteeritavate päevadooside ja akuutsete standarddooside ületamist.
(7)
Tarbijate nõuetekohaseks kaitsmiseks kokkupuute eest taimekaitsevahendite loata kasutamisest tekkinud jääkainetega kehtestatakse ajutiseks jääkide piirnormiks asjakohastele toote ja pestitsiidi kombinatsioonidele alumine määramispiir.
(8)
Selliste ajutiste piirnormide kehtestamine ühenduse tasandil ei takista liikmesriikidel kehtestada asjaomastele toimeainetele ajutisi jääkide piirnorme vastavalt direktiivi 91/414/EMÜ artikli 4 lõike 1 punktile f ja nimetatud direktiivi VI lisale. Nelja aastat peetakse asjaomase toimeaine edasiste kasutusviiside lubamiseks piisavaks. Pärast seda peaksid jääkide piirnormid muutuma lõplikuks.
(9)
Seega tuleb direktiivide 86/362/EMÜ ja 90/642/EMÜ lisadesse lisada või seal asendada kõik kõnealuste taimekaitsevahendite kasutamisest tekkinud jäägid, et oleks võimalik nõuetekohaselt jälgida ja kontrollida nende kasutamise keelust kinnipidamist ning kaitsta tarbijat. Kui jääkide piirnormid on juba määratletud kõnealuste direktiivide lisades, on asjakohane neid muuta. Kui jääkide piirnorme ei ole seni määratletud, on asjakohane need esmakordselt kehtestada.
(10)
Seetõttu tuleks direktiive 86/362/EMÜ ja 90/642/EMÜ vastavalt muuta.
(11)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 86/362/EMÜ muudetakse järgmiselt.
a)
II lisa A osasse lisatakse käesoleva direktiivi I lisas esitatud isoksaflutooli, trifloksüstrobiini, karfentrasoon-etüüli, mekopropi, mekoprop-P, maleiinhappehüdrasiidi ja fenamidooni pestitsiidide jääkide piirnormid.
b)
II lisa A osas asendatakse propüsamiidi pestitsiidide jääkide piirnormid käesoleva direktiivi II lisas esitatu piirnormidega.
Artikkel 2
Direktiivi 90/642/EMÜ muudetakse järgmiselt.
a)
II lisasse lisatakse käesoleva direktiivi III lisas esitatud isoksaflutooli, trifloksüstrobiini, karfentrasoon-etüüli, mekopropi, mekoprop-P ja fenamidooni pestitsiidide jääkide piirnormid.
b)
II lisas asendatakse propüsamiidi ja maleiinhappehüdrasiidi pestitsiidide jääkide piirnormid käesoleva direktiivi IV lisas esitatutega.
Artikkel 3
1. Liikmesriigid võtavad vastu ja avaldavad käesoleva direktiivi täitmiseks vajalikud õigusnormid hiljemalt 4. detsembriks 2005. Nad edastavad kõnealuste sätete teksti ning kõnealuste sätete ja käesoleva direktiivi vahelise vastavustabeli viivitamata komisjonile.
Liikmesriigid hakkavad neid norme kohaldama alates 4. detsembrist 2006.
Kui liikmesriigid võtavad need normid vastu, lisavad nad nendesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
2. Liikmesriigid edastavad komisjonile nende poolt käesoleva direktiiviga reguleeritavas valdkonnas vastuvõetud põhiliste siseriiklike õigusnormide teksti.
Artikkel 4
Käesolev direktiiv jõustub kahekümnendal päeval pärast selle avaldamise päeva Euroopa Liidu Teatajas.
Artikkel 5
Käesolev direktiiv on adresseeritud liikmesriikidele.
Brüssel, 3. juuni 2005

Labels: 7
20
17
6